**Дарсла тема:** Антонимти.

**Дарсла мурад: (слайд 2)**

* Дурх1ни тянишбарес къаршити мяг1нала дугьбачил, антоним ибси дев багьахъес;
* Синонимти ва антонимти дургуси х1янчи барес
* Дахъал мяг1нубар дугьбачи х1ер бях1чиаэс;
* Гъайлизир антонимтала х1янчи;
* Дарган мезличи диги имц1абарни

**Дарсла жура:** Сагаси тема аргъахъни ва делч1унти тикрардарни.

**Дарсла г1яг1ниахълуми:** суратуни, схемаби, жузи, карточкаби.

1. **Класс дарсличи х1ядурбарни.**

**Учительла гъай:**

Салам, ах1ерти дурх1ни,

Салам, ах1ерти г1ях1ли!

Белк1ирая ишбарх1ила число, тема биалли нушани цакамси заманала г1ергъи лук1ех1е. Наб дигулра дарсла тема х1ушани багьи. Илбагьандан гьандиркахъех1е нушани делч1унти.

**1.Мезлизир лерилра дугьбала давлалис се бик1ара? (слайд 3)**

А) Лексика

Б) Грамматика

В) Морфология

Г) Синтаксис

**2. Чехибси мяг1нализир дугьби дузахъуси тугъ чебаахъа. (слайд 4)**

А) гурдала г1ямулти, мегьла гьуни, къаркъала юрт

Б) мургьила някъби, чакарла урк1и, х1ял бемжурли саби

В) синкала пукьа, мурхьси анализ, дурх1ни бусули саби

Г) вац1ализибси гьуни, гушси бец1, урк1и руржули саби

**3. Имц1аси дев баргая(слайд 5)**

А) Чарх

Б) Кьаркьала

В) Хамха

Г) Ахмах

**4. Девла лексический мяг1на дек1арбируси словарь саби…(слайд 6)**

А) Антонимтала

Б) Синонимтала

В) Толковый

**Чула чуни жавабти ахтардидарни (слайд 7)**

1 – А

2 – Б

3 – Г

4 – В

**Учитель:**Ахъдуцая някъби чила цалра хат1а агара.

Гьана ахъдуцая някъби чила ца хат1а леб биалли.

К1ел яра имц1ати хат1а лерси леву нушала ургав, ахъдуцая някъби. Нушаб хъули тикрардарес делч1унти.

Арбякьунси дарсличи нушани дагьурра синонимти ва омонимти. Чили буру синонимтала определение?

**Ученик**: Т1амралашал дек1арти, амма мяг1налашал цаличил ца цугти яра мешути дугьбас **синонимти** бик1ар.

**Учитель**: Ишди дугьбас синонимти дек1ардирех1е. (слайд 8)

1. Х1укумат
2. Пайда
3. Вяг1далавиэс
4. Г1елакавхъес
5. Хъалибарг
6. Карц1и
7. Тарум
8. Камал
9. Марка
10. Хурег

(пачалихъ, хайри, кьабуликес, кьаниэс, кулпет, диги, кари, ири, заб, беркала)

**Учитель:**Чили буру омонимтала определение?

**Ученик:** Сари цаван лук1ути ва цаван дуч1ути, амма мяг1налашал дек1арти дугьбас **омонимти** бик1ар.

**Учитель**: Омонимти дек1ардарая. (слайд 9-12)

1. Буц1ар берх1ила нурли шявдариб х1улбала нур.
2. Чегиб дек1си мегьла кьякь – пашбехъуб анк1ила кьякь.
3. Къаркъала устани т1ашбатур кьяца – иличи абурхур мукукрар кьяца.
4. Урхьула гъумлизи г1елабикили, бик1улри «Жигули» ахъри лебцад «гъум!»

**Учитель:** Ишди суратуначи х1еръили ишбарх1ила дарсла тема бурес х1яракат бирех1е. (слайд 13-16)

1. Айзес -
2. Дуги –
3. Буг1ярси –
4. Усес –

**Учитель:** Ишди дугьбала мяг1налашал сегъуна саби.

**Ученик:** Цаличи ца къаршиси мяг1налашал саби ишди дугьбала.

**Учитель:** Х1ебиалли сегъуна тема саби нушала?

**Ученик:** Антонимти.

**Учитель:** Белк1ирая дарсла тема.

**Учитель:** Се сари антонимти (слайд 17)

1. **Сагаси дарс бурни.**

Антоним грециялизибад бак1ибси дев саби, анти – «къаршиси», онима – «у».

Мяг1налашал цаличи ца къаршити дугьбас антонимти бик1ар.

Селис г1яг1нити нушаб антонимти?

Антонимтани гъайлис саркъибдеш, г1ячихъдеш бедлуга ва бурусила мяг1на ц1акьбиру. Илбагьандан писательтани ва поэтунани антонимти чула произведениебазир пайдаладиру.

Антонимтира синонимти кьяйда сарицун х1ердирес х1едирар сунела антонимтала гьалмагъличил ах1и. Масала: ванаси – буг1ярси, вак1ес – арукьес, къяна – мар, дукарик1ес – висес.

Антонимтани имц1аливан иргъахъу цаличи ца къаршити сек1ултала уми: пашмандеш-разидеш; лишанти: ц1уба-ц1удара; баркьудлуми: бициб-асиб; баркьудила лишанти: къалабали-багьлали.

**1.Х1яз «Ург1ебли»** (слайд 19)

айзес – кайэс

жагьил – ухъна

кьанни – жявли

суал – жаваб

ц1уба - ц1удара

висес – дукарк1ес

ириъ – ишдус

савли - дугели

жигарчевси – багьласи

алжана – жагьаннаб

жяг1ял – даг

гъамли – гьарахъли

мех1ур - духуси

 Лук1ех1е ишди Р.Х1ямзатовла гъай, сарира нушала дарсла эпигроф диэсли

**2.Нагагь жаг1ял дила мез детихъути диалли, иш ну х1ядурли сайра ишбарх1и х1ябла керхес.** *Р.Х1ямзатов* (слайд 20)

Се иргъулра х1ушани ишди дугьбазирад? Чум антоним лера иша? (жяг1ял-ишбарх1и)

**3. Нешла мез вег1 варкьибси нешгъунти сари: илди х1ейгни вег1ла неш х1егнигъуна саби.** *(бурала)* (слайд 21)

Се иргъулра х1ушани ишди дугьбазирад? Дек1арбарибси девла антоним баргес.

**4.Неш дигуси адамлис**

**Дигахъу нешла мезра,**

**Нешла мез хъумартесси**

**Атмак1аб дарган цалра.** *(Б.Каймаразова)* (слайд 22)

Се иргъулра х1ушани ишди дугьбазирад? Дек1ардарибти дугьбас антонимти даргес.

**5. Гьанна замана баили саби х1яз бураберк1ес (физминутка) (слайд 23)**

Закидях1 тяп къургъиван

Гъагултачир ахъдирех1е!

Арцанта дуклумиван

Някъбира гьак1дирех1е.

**6.Чиди г1ях1си? Чиди вайси?** (слайд 24)

Духул

Сагъиэс

Диги

Гьалмагъдеш

Умудеш

Разиси

Мар

Муриси

Г1ях1

Душмандеш

Гьими

Вай

Мех1ур

Къяна

Кьут1кьуси

Зяг1ипикес

Пашманси

Нясдеш

**7.Кроссворд арзая (слайд 25)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | 2 |  |  |  |  |  |  |
|  |  |  |  |  |  |  | 4 |  |
|  |  |  |  | 3 |  |  |  |  |
|  |  |  |  |  |  |  |  |  |
| 1 |  |  |  |  |  |  |  |  |
|  |  |  |  |  |  |  |  |  |
|  |  | 2 |  |  |  |  |  |  |
|  | 1 |  |  |  |  |  |  |  |
|  | 3 |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**Детх1ел**: синонимти диэсли дугьби делк1еная.

1. Кулпет. 2. К1ав. 3. Г1яргдеш. (хъалибарг, шара, зяг1ипдеш)

**Катх1ел:** антонимти диэсли дугьби делк1еная.

1. Хъали. 2.Хайри. 3. Даг. 4. К1ап1барес (азбар, зарал, ишбарх1и, гьаргбарес)
2. **Дарс кагахъни (слайд 26)**
* Се сари антонимти?
* Сегъуна х1янчи бузахъули мезлизир антонимтани?
* Селис г1яг1нити антонимти?
1. **Хъули х1янчи бедни. (слайд 27)**

Антонимти дак1ахъили ишбарх1ила дарсличила сочинение белк1ес.

1. **Кьиматуни каъни.**

 

 

 

  